gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8264, del 29-03-2018 (2018/3142)

ACORD de 23 de març de 2018, del Consell, d'autorització de l'expedient de rescabalament 12/2018, per obligacions contretes durant l'exercici 2017.
---------------------------------------------------------------------------------------------------------------------------------------------------

### Dades del document

Número de DOGV
:   8264

Data del DOGV
:   29-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3142


Data del document
:   23-03-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives

ACORD de 23 de març de 2018, del Consell, d'autorització de l'expedient de rescabalament 12/2018, per obligacions contretes durant l'exercici 2017. [2018/3142]  
Per a complir els fins que té encomanats, i atendre les obligacions contretes l'any 2017, la Vicepresidència i Conselleria d'Igualtat i Polítiques Inclusives ha tramitat diversos expedients de rescabalament.  
  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i consellera d'Igualtat i Polítiques Inclusives, el Consell, prèvia deliberació, en la reunió de 23 de març de 2018,  
  
  
ACORDA  
  
Primer  
Autoritzar l'aprovació per la vicepresidenta del Consell i consellera d'Igualtat i Polítiques Inclusives de l'expedient de rescabalament per part de l'Administració, la quantia del qual ascendeix a 90.610 euros, IVA inclòs, com a conseqüència dels serveis prestats per les empreses que s'assenyalen en l'annex.  
  
Segon  
Autoritzar la imputació al pressupost corrent de les obligacions contretes durant l'exercici 2017 per import de 90.610 euros (l'IVA inclòs) amb les mencionades empreses.  
  
València, 23 de març de 2018  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8345, del 24-07-2018 (2018/7143)

RESOLUCIÓ de 17 de juliol de 2018, del Rectorat, per la qual es fa pública la llista de la persona aprovada de les proves selectives d'accés al grup A (subgrup A1), sector d'administració especial, pel torn lliure, escala tècnica superior d'investigació perfil Bioinformàtica, convocades per la Resolució de 24 de juliol de 2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8345

Data del DOGV
:   24-07-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/7143


Data del document
:   17-07-2018

Organisme emissor
:   Universitat de València

Tipus de document
:   Resolució

Anàlisi jurídica

RESOLUCIÓ de 17 de juliol de 2018, del Rectorat, per la qual es fa pública la llista de la persona aprovada de les proves selectives d'accés al grup A (subgrup A1), sector d'administració especial, pel torn lliure, escala tècnica superior d'investigació perfil Bioinformàtica, convocades per la Resolució de 24 de juliol de 2017. [2018/7143]  
El Rectorat de la Universitat de València, fent ús de les atribucions que li confereix la legislació vigent, i una vegada finalitzat el procés selectiu de les proves d'accés al grup A (subgrup A1), sector d'administració especial, pel torn lliure, escala tècnica superior d'investigació perfil: Bioinformàtica, convocades per Resolució del Rectorat de 24 de juliol de 2017 i en aplicació de la base setena de la convocatòria publicada al BOE (31.08.2017), fa pública la llista de la persona aprovada, amb la puntuació final obtinguda.  
  
NIF Cognoms Nom Puntuació final  
...4487 Sentandreu Corbera Vicente 76,16  
  
  
En el termini de 20 dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana, la persona aprovada haurà de presentar al Servei de Recursos Humans (PAS), els documents establerts en la base setena de la convocatòria.  
  
València, 17 de juliol de 2018.- La rectora, p. d. (DOGV 09.07.2018), el gerent: Joan E. Oltra i Vidal.
Diari Oficial de la Generalitat Valenciana


Sumari del DOGV 8450, del 24-12-2018 (2018/11841)

Notificació de la sentència dictada en el procediment de guarda i custòdia número 48/2018.
------------------------------------------------------------------------------------------

### Dades del document

Número de DOGV
:   8450

Data del DOGV
:   24-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11430


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment de guarda i custòdia número 48/2018. [2018/11112]  
Enrique Vallés Llorens, lletrat de l'Administració de justícia del Jutjat de Primera Instància número 1 de Gandia, faig saber que en aquest jutjat es tramiten les actuacions de guarda, custòdia i aliments de fills menors seguides amb el número 48/2018, a instàncies d'Ana María Pantoja Calleja, contra Luis Carlos Aguilera Dorado, en les quals s'ha dictat la Sentència número 228/2018, de 24 de setembre de 2018 la dispositiva de la qual literalment és la següent:  
  
«Estime la demanda interposada per la procuradora Carmen Guillem Ramiro, en nom i representació d'Ana María Pantoja Calleja, i després de l'extinció de la unió de fet haguda entre Luis Carlos Aguilera Dorado i Ana María Pantoja Calleja, dispose, com a mesures que han de regir amb relació a fill menor, nascut el 14 de maig de 2002, les següents:  
1. L'atribució de la guarda i custòdia del fill menor a la mare Ana María Pantoja Calleja.  
2. Es disposa la privació de la pàtria potestat del pare Luis Carlos Aguilera Dorado, respecte del seu fill menor, per la qual cosa la pàtria potestat sobre aquest serà exercida exclusivament per la mare, Ana María Pantoja Calleja.  
3. No s'estableix cap dret de visites del pare Luis Carlos Aguilera Dorado respecte del fill menor.  
4. En concepte d'aliments per al fill menor, el pare, Luis Carlos Aguilera Dorado, entregarà a la mare la quantitat mensual de cent cinquanta euros (150 euros), dins dels cinc primers dies de cada mes; aquesta la quantitat l'haurà d'ingressar en el compte que designe la mare. La quantitat indicada s'actualitzarà anualment basant-se en l'índex de preus al consum que establisca l'institut nacional d'estadística o organisme que el substituïsca.  
Respecte a les despeses extraordinàries, els progenitors hauran de costejar-les a mitges.  
Tot això sense realitzar una imposició expressa de les costes processals.  
Contra aquesta sentència es pot interposar un recurs d'apel·lació en el termini de vint dies des de la notificació; cal exposar les al·legacions en què es base i constituir l'ingrés del depòsit i la taxa previstos legalment.»  
  
I perquè valga de notificació de forma deguda a Luis Carlos Aguilera Dorado, en parador desconegut, per mitjà de publicació en el Diari Oficial de la Generalitat Valenciana, expedisc aquest edicte.  
  
Gandia, 24 de setembre de 2018.- El lletrat de l'Administració de justícia: Enrique Vallés Llorens.
Diari Oficial de la Generalitat Valenciana


Sumari del DOGV 8232, del 12-02-2018 (2018/923)

Informació pública de la pèrdua de la carta de pagament número 462006M688.
--------------------------------------------------------------------------

### Dades del document

Número de DOGV
:   8232

Data del DOGV
:   12-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/923


Organisme emissor
:   Institut Valencià d'Administració Tributària

Tipus de document
:   Anunci

Informació pública de la pèrdua de la carta de pagament número 462006M688. [2018/923]  
A causa de la pèrdua de l'original de la carta de pagament de la fiança número 388359N011, per import de 26,48 euros, a nom de Gas Natural Catalunya, SDG, L96437906, a favor d'Infraestructures, Territori i Medi Ambient.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria dels Serveis Territorials de la Conselleria d'Hisenda i Model Econòmic a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produeix cap reclamació.  
  
  
València, 19 de gener de 2018.- El subdirector general de l'IVAT: Javier Casas Gimeno.
Diari Oficial de la Generalitat Valenciana


Sumari del DOGV 8249, del 07-03-2018 (2018/2268)

Notificació de la sentència dictada en el procediment de divorci contenciós número 514/2016
-------------------------------------------------------------------------------------------

### Dades del document

Número de DOGV
:   8249

Data del DOGV
:   07-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2268


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 514/2016 [2018/2268]  
José Esteban Briz Recio, lletrat de l'Administració de Justícia del Jutjat de Primera Instància número 24 de València, faig saber que en les actuacions de família divorci contenciós 514/16, a instàncies d'Ángel María Pumasunta Saca, representada per la procuradora Raquel Armengol Richart, contra María Elvira Guaman Lina, en situació de rebel·lia, en data 20 de juliol de 2017 s'ha dictat una sentència que té la part dispositiva com segueix:  
  
«Dispositiva  
Estime la demanda formulada per la representació processal d'Ángel María Pumasunta Saca contra María Elvira Guaman Lina i declare dissolt per causa de divorci el matrimoni format pels cònjuges esmentats, amb tots els efectes legals.  
Manera d'impugnació: per mitjà d'un recurs d'apel·lació davant d'aquest jutjat. No obstant això, es durà a efecte el que s'ha acordat.  
Aquesta és la sentència que pronuncie, mane i firme.»  
I perquè valga de notificació de forma deguda a María Elvira Guaman Lina, en rebel·lia, expedisc i firme aquest edicte.  
  
València, 20 de juliol de 2017.- El lletrat de l'Administració de Justícia: José Esteban Briz Recio.
Diari Oficial de la Generalitat Valenciana


Sumari del DOGV 8412, del 29-10-2018 (2018/9689)

Bases, convocatòria i correcció d'errades del procés de selecció de personal funcionari de carrera per a la provisió d'una plaça de DUI (infermeria), mitjançant concurs oposició, per torn lliure, corresponent a l'OOP de 2017.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8412

Data del DOGV
:   29-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9689


Data del document
:   18-10-2018

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * concurs administratiu

Bases, convocatòria i correcció d'errades del procés de selecció de personal funcionari de carrera per a la provisió d'una plaça de DUI (infermeria), mitjançant concurs oposició, per torn lliure, corresponent a l'OOP de 2017. [2018/9689]  
En el Butlletí Oficial de la Província d'Alacant núm. 163 de 27.08.2018 i núm. 191 de 04.10.2018 es publiquen íntegrament les següents bases específiques, convocatòria i correcció d'errors:  
Bases específiques, convocatòria i correcció d'errors que han de regir el procés de selecció com a personal funcionari de carrera d'una plaça de DUI (infermeria), per torn lliure, escala administració especial, subescala tècnica, classe mitjana, subgrup de titulació A2, mitjançant concurs oposició.  
El termini de presentació d'instàncies serà de 20 dies hàbils, comptats a partir de l'endemà de la publicació del present edicte en el Boletín Oficial del Estado.  
Els successius anuncis relacionats amb aquesta convocatòria es publicaran únicament en el Butlletí Oficial de la Província d'Alacant i a partir del començament de les proves selectives, en el tauler d'edictes i pàgina web de l'Ajuntament.  
  
Dénia, 18 d'octubre de 2018.- L'alcalde president: Vicent Grimalt Boronat.
Diari Oficial de la Generalitat Valenciana


Sumari del DOGV 8216, del 19-01-2018 (2018/452)

Aprovació de les bases i convocatòria per a cobrir tres places d'agent de la policia local.
-------------------------------------------------------------------------------------------

### Dades del document

Número de DOGV
:   8216

Data del DOGV
:   19-01-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/452


Data del document
:   16-01-2017

Organisme emissor
:   Ajuntament de la Vilavella

Tipus de document
:   Anunci

Descriptors 

:   * Vilavella, la
    * concurs administratiu

Aprovació de les bases i convocatòria per a cobrir tres places d'agent de la policia local. [2018/452]  
Per la Junta de Govern Local, de data 20 de desembre de 2017, s'aprovaren les bases i la convocatòria per a cobrir 3 places d- agent de policia local; les corresponents bases es publicaren íntegrament al Butlletí Oficial de Província de Castelló número 4 de data 9 de gener de 2018.  
El termini de presentació de sol·licituds serà de 20 dies naturals a comptar des de l'endemà de la publicació d'aquest anunci en el Boletín Oficial del Estado.  
  
La Vilavella, 16 de gener de 2018.- L'alcalde president: Manel Martínez Grau.
Diari Oficial de la Generalitat Valenciana


Sumari del DOGV 8214, del 17-01-2018 (2017/11258)

RESOLUCIÓ de 15 de desembre de 2017, de la Conselleria d'Hisenda i Model Econòmic, per la qual s'autoritza una transferència de crèdit del capítol 4 al 2, en el programa 323.10, Igualtat de gènere, en la Vicepresidència i Conselleria d'Igualtat i Polítiques Inclusives, per import de 47.365,36 euros. Expedient número 16.026/17-141.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8214

Data del DOGV
:   17-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11659


Data del document
:   15-12-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 15 de desembre de 2017, de la Conselleria d'Hisenda i Model Econòmic, per la qual s'autoritza una transferència de crèdit del capítol 4 al 2, en el programa 323.10, Igualtat de gènere, en la Vicepresidència i Conselleria d'Igualtat i Polítiques Inclusives, per import de 47.365,36 euros. Expedient número 16.026/17-141. [2017/11530]  
En l'annex de transferències i subvencions corrents del programa 323.10, Igualtat de gènere, s'inclou la línia genèrica S5158, «Beques per a la realització de pràctiques professionals», dotada inicialment amb 60.100 euros, que s'han convocat per Resolució de 27 de setembre, de la Vicepresidència i Conselleria d'Igualtat i Polítiques Inclusives. Com l'import destinat en aquest exercici per a les 4 beques convocades és d'un màxim de 12.734,64 euros, resulta un sobrant de 47.365,36 euros que, considerant les necessitats per al que resta d'exercici, proposen destinar a incrementar la dotació del capítol 2 del programa.  
  
A aquest efecte, i en virtut del que disposen els articles 21 i 24 de la Llei 14/2016, de pressupostos de la Generalitat per a l'exercici 2017, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 76.28.14.803.12.0 per import de 47.365,36 euros per la minoració, en l'annex de transferències i subvencions corrents del programa, de la línia de concurrència competitiva S5158 en els termes següents:  
  
Codi Denominació Dotació   
anterior Modificació Dotació   
actual  
S5158 Beques per a la realització de pràctiques professionals. 60.100,00 € 47.365,36 12.734,64  
  
  
  
Segon  
S'autoritza l'increment de crèdit en l'aplicació 96.84.90.382.70.5 per import de 47.365,36 euros.  
  
València, 15 de desembre de 2017.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8441, del 11-12-2018 (2018/11169)

Notificació de la sentència dictada en el judici verbal número 585/2018.
------------------------------------------------------------------------

### Dades del document

Número de DOGV
:   8441

Data del DOGV
:   11-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11229


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal número 585/2018. [2018/11524]  
Jesús Mario Abat Gallego, lletrat de l'Administració de justícia d'aquesta ciutat i el seu partit, faig saber que, en el judici dalt referenciat, s'ha dictat la Sentència de data 5 de setembre de 2018, que té l'encapçalament i la dispositiva que literalment són com segueix:  
  
«Jutgessa que la dicta: Carolina del Carmen Castillo Martínez.  
Lloc: Castelló de la Plana.  
Data: 5 de setembre de 2018.  
Part demandant: Coca-cola European Partners Iberia, SLU.  
Representada per la procuradora dels tribunals: Carmen Valverde Martín.  
Part demandada: Mirela Stoica (en rebel·lia).  
Objecte del judici: reclamació d'una quantitat derivada de relacions comercials.  
  
Sentencia número 167/2018  
Castelló de la Plana, 5 de setembre de 2018  
  
Carolina del Carmen Castillo Martínez, magistrada jutge titular del Jutjat de Primera Instància número 4 de Castelló de la Plana i partit, he vist aquestes actuacions de judici verbal número 585/2018, promogudes per Coca-Cola European Partners Ibèria, SLU, representada per la procuradora dels tribunals Carmen Valverde Martín, contra Mirela Stoica (en rebel·lia).  
  
Dispositiva  
1r. Estime íntegrament la demanda interposada per Coca-Cola European Partners Ibèria, SLU, i en conseqüència:  
2n. Condemne Mirela Stoica a pagar a l'actora la quantitat de 644,56 euros (sis-cents quaranta-quatre euros amb cinquanta-sis cèntims d'euro), més els interessos corresponents de conformitat amb allò que s'ha expressat en la fonamentació jurídica d'aquesta resolució.  
3r. És procedent la imposició de les costes generades en la instància a la part demandada.  
Aquesta és la meua sentència, de la qual cal expedir un testimoniatge suficient perquè s'unisca a les actuacions corresponents, que pronuncie, mane i firme.»  
Mode d'impugnació: aquesta resolució és ferma, i per tant no s'hi pot interposar cap recurs.  
Atés que es desconeix el domicili o la residència actuals de la demandada Mirela Stoica, de conformitat amb allò que disposa l'article 497 de la Llei 1/2000, d'enjudiciament civil, s'ha disposat publicar aquest edicte en el Diari Oficial de la Generalitat Valenciana per a portar a efecte la diligència de notificació de l'esmentada sentència.  
  
  
Castelló de la Plana, 17 d'octubre de 2018.- El lletrat de l'Administració de justícia: Jesús Mario Abat Gallego.
Diari Oficial de la Generalitat Valenciana


Sumari del DOGV 8282, del 26-04-2018 (2018/4087)

RESOLUCIÓ de 17 d'abril de 2018, de la comissió de valoració del concurs de trasllats de facultatiu o facultativa especialista en psiquiatria d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 25 d'octubre de 2017, del director general de Recursos Humans i Econòmics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8282

Data del DOGV
:   26-04-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4087


Data del document
:   17-04-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 17 d'abril de 2018, de la comissió de valoració del concurs de trasllats de facultatiu o facultativa especialista en psiquiatria d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 25 d'octubre de 2017, del director general de Recursos Humans i Econòmics. [2018/4087]  
  
  
De conformitat amb la base sexta de la Resolució de 25 d'octubre de 2017, del director general de Recursos Humans i Econòmics, per la qual convoca un concurs de trasllats de facultatiu o facultativa especialista en psiquiatria d'institucions sanitàries dependents de la Conselleria de Sanitat Universal i Salut Pública (DOGV 8162, 03.11.2017), vistes les places sol·licitades pels concursants i segons l'ordre final aconseguit, es fa pública la resolució provisional del concurs de trasllats.  
  
Els aspirants disposaran d'un termini de 15 dies hàbils, comptador des de l'endemà de la publicació d'aquesta resolució, per a formular les reclamacions que estimen pertinents contra la resolució provisional.  
  
  
València, 17 d'abril de 2018.- El president de la comissió de valoració: Enrique Joaquín Pérez Martínez.